ร้านน้องใหม่เปิดตัวแถวท่าพระอาทิตย์ ร้านติดกับโรตีมะตะบะและร้านบัวสะอาด ตรงข้ามป้อมพระสุเมรุ

บรรยากาศร้านเป็นกันเองมากๆค่ะ มีสองชั้นด้านล่างมีเคาน์เตอร์บาร์ชงเหล้า แต่ถ้าใครต้องการความเป็นส่วนตัวหน่อยก็ด้านบน ที่ตกแต่งได้อย่างเก๋ไก๋ค่ะ เช่น แขวนกรอบรูปไว้ที่กำแพง หรือผนังที่วาดลวยลายสวยงาม

ตอนแรกที่มาไม่ได้คาดหวังอะไรมากเลย กะว่าเออ ถ้าดีก็ดี ถ้าไม่ดีก็บาย แต่ปรากฏว่าดีแฮะ ชอบเลย

เมนูที่ร้านจะเป็นอาหารคาว กับเครื่องดื่มค่ะ
มีทั้งค็อกเทล เบียร์ยี่ห้อต่างๆ ไซเดอร์ ม็อกเทลค่ะ มิกซ์โซโลจิสต์ ที่ร้านจากที่สอบถามดูผ่านประสบการณ์มาหลายที่ค่ะ ไม่แปลกใจเลยว่าทำไมค็อกเทลถึงอร่อย

อาหารคาวที่เป็นตัวชูโรงของร้านตอนนี้ คือ พิซซ่าต้มยำกุ้ง กับบัฟฟาโล่วิงส์เสิร์ฟพร้อมซอสหลายชนิดค่ะ แต่เวลาสั่งเลือกได้แค่ 2 ชนิดนะ

พิซซ่าต้มยำ เราคิดไว้เลยว่าไม่อร่อยแน่ๆ แต่แม่เจ้า มันคือโคตรดี แป้งพิซซ่าบางกรอบ หน้าพิซซ่าทุกชิ้นมีกุ้ง แถมกุ้งยังเป็นตัวๆแบบพอดีคำไม่มีหดอีก รสชาติเข้มข้นจริงๆ จานนี้คือโคตรเชียร์ พูดเลย

ส่วนไก่ทอด ตัวไก่เราว่าทั่วไป ทอดได้กรอบเหลืองดี แต่ที่น่าสนใจคือซอสที่มีหลายสูตร เป็นสูตรที่ทางร้านคิดเอง ที่แนะนำคืออยากให้ลองซอสแจ๊คแดเนียล ที่เอามาเปาไฟเพื่อไล่แอลกอฮอล์ออกให้เหลือแต่กลิ่นแจ๊ค อันนี้อร่อย อธิบายรสชาติไม่ถูกนะ หวานนิดๆ แต่แนะนำให้สั่งมาลองดู ใครชอบแซ่บๆก็ต้มยำมาโย ได้รสเปรี้ยวต้มยำด้วย

ค็อกเทลที่สั่งไปเป็น signature ของร้าน เราชอบกลิ่นหอมๆของพีชเลยสั่ง master peach ไป หอม หวานนิดๆ ดีมาาาก ลองหลายๆแก้วของเพื่อนสั่งก็พบว่าอร่อยหมดทุกเมนู

คือตอนนี้ก็บอกได้เลยว่ากลายเป็นร้านประจำของเตยกับเพื่อนแล้วค่ะ เพราะใกล้บ้าน อาหารอร่อย ร้านบรรยากาศดีค่ะ

ปล.ร้านเพิ่งเปิดใหม่ มีขลุกขลักนิดหน่อย คิดว่าต่อไปน่าจะดีขึ้นค่ะ